[{"text_idx": "#000001", "text": "Avastasin paar pa\u0308eva tagasi, et Kristil on nu\u0308u\u0308d blogi. Ja\u0308in seda ta\u0308na o\u0303htul kohe pikemalt lugema. Ta on va\u0308ga huvitav inimene \u2013 ma ei u\u0308tle, et ma tema uskumustega ja muuga nu\u0308u\u0308d niiva\u0308ga ko\u0303igis aspektides no\u0303ustuks, ma pole selle teemaga u\u0308ldse nii po\u0303hjalikult kursis ja vaatan asjale pigem kriitiliselt... Aga nagu ta ise seal kusagil kedagi tsiteerib (sry, ei viitsi ta\u0308pset kohta u\u0308les otsida ja viidata): igau\u0308hel on o\u0303igus uskuda seda, mida ta tahab \u2013 ja see ko\u0303ik on o\u0303ige. Erinevate inimeste jaoks on o\u0303iged erinevad asjad. Nii ongi."}, {"text_idx": "#000002", "text": "Ja ja\u0308ttes ko\u0303rvale selle, et mina ehk ei usu ta\u0308pselt samadesse asjadesse, millesse usub tema, siis ma loen sealt blogist siiski va\u0308lja, et tegemist on imetlusva\u0308a\u0308rse inimesega, kes tuli siia Inglismaale, et teha rasket to\u0308o\u0308d ja teenida kooliraha... Et minna lo\u0303puks Aafrikasse vabatahtlikuks. Kes u\u0308letab ennast iga pa\u0308ev, et teha asju, mida teha on raske \u2013 tundub, et kohati isegi no\u0303me ja mo\u0303ttetu, aga mis tegelikult ko\u0303ik arendavad..."}, {"text_idx": "#000003", "text": "Loen, mida ko\u0303ike ta kahe esimese kuuga a\u0308ra teinud on ja tunnen su\u0308gavat imetlust \u2013 mina olen siin Londonis vaid vaikselt to\u0308o\u0308l ka\u0308inud ja luuserdanud. Mitte et ma u\u0308ritaks ennast kuidagi maha teha \u2013 ma ei tulnudki siia mingite suurte plaanide ja eesma\u0308rkidega, tulin lihtsalt po\u0303nevust otsima ja maailmapilti avardama. Aga Kristi blogi lugemine tekitas minus ja\u0308lle nii tugeva tunde midagi suuremat korda saata... U\u0308ritada leida oma koht siin elus. Tekkis tunne, et ma praegu raiskan oma elu ja saaksin sellega midagi hoopis paremat peale hakata."}, {"text_idx": "#000004", "text": "Okei, nii hull see asi pole, u\u0308ldse mitte. Ma ei arva, et ma raiskan oma elu. London kui selline on juba igati va\u0308a\u0308rtuslik kogemus \u2013 aga ma saaksin siinsest palju rohkem vo\u0303tta, kui ma vaid viitsiksin. Seni olen lihtsalt vooluga kaasa la\u0308inud."}, {"text_idx": "#000005", "text": "Ja siis ma ma\u0308rkasin paari uut postitust Google Readeris, la\u0308ksin neid lugema ja avastasin Marise sissekande sellest, miks ta armastab Pariisi."}, {"text_idx": "#000006", "text": "Lugesin selle ko\u0303ik la\u0308bi ja a\u0308ratundmisro\u0303o\u0303m oli suur \u2013 sest mina armastan Londonit u\u0308ldjoontes peaaegu samadel po\u0303hjustel. Olen juba ammu tahtnud taolist sissekannet ise ka kirjutada, u\u0308kskord kindlasti kirjutan ka. Pariis ja London on mo\u0303lemad suurlinnad, maailma linnad, metropolid \u2013 kogu see rahvaste paabel, ko\u0303ik need valikuvo\u0303imalused, kogu see vabadus, mitte keegi ei vaata millelegi viltu... See u\u0308leu\u0308ldine viisakus. Ja Marisel on muidugi veel eelis s\u030carmantsete prantslaste na\u0308ol."}, {"text_idx": "#000007", "text": "Ja minus ta\u0308rkas taas see meeletu tahtmine millalgi ka aasta-paar Pariisis elada. Mo\u0303te on olnud juba pikka-pikka aega, tuleb ja la\u0308heb omasoodu. Ko\u0303ige suurem probleem on otse loomulikult keeleoskus, sest minu keskkooliaegse kaheksa aastaga omandatatu pole viimase viie aasta jooksul kasutust leidnud ja on seega suures osas ununenud... Ja ma olen arg, ei julge lihtsalt minna maale, mille keelt o\u0303ieti ei oskagi \u2013 ehkki ma tean, et teoreetiliselt peaks siis ko\u0303ik kunagi o\u0303pitu meelde tulema ja prantsuskeelses keskkonnas lihtsalt oled sunnitud selle keele selgeks saama."}, {"text_idx": "#000008", "text": "Ma ei tea, kardan natuke (vo\u0303i siis palju) \u2013 mul pole sellist kogemust varem olnud. Londoniga polnud probleeme, inglise keelt olen ju osanud nii kaua, kuni ma\u0308letan."}, {"text_idx": "#000010", "text": "Lo\u0303puks tahan ja\u0308a\u0308da ikkagi Eestisse, et seal elada ja to\u0308o\u0308tada, kodu luua, abielluda ja lapsi saada... Aga kuni kutsumus pole puuga pa\u0308he lo\u0308o\u0308nud ja abiellumise plaani ka mitte, siis ma ei na\u0308e mingit po\u0303hjust hetkel Eestisse pikemaks ajaks tagasi tulla \u2013 parem avastan maailma, kuni veel vo\u0303imalust on."}, {"text_idx": "#000012", "text": "Lo\u0303petuseks aga u\u0308ks pilt toredast reklaamist, mille eile metroost avastasin:"}, {"text_idx": "#000013", "text": "Tegemist on organisatsiooniga, mis pu\u0308u\u0308ab muuta suhtumist puudega inimestesse \u2013 ja va\u0308hemalt minu puhul la\u0308ks nende la\u0308henemisviis ku\u0308ll va\u0308gagi ta\u0308ppi. Mitte et ma ennast mingiks ignorandiks vo\u0303i puuetega inimeste halvustajaks peaksin, aga see reklaam pu\u0308u\u0308dis oma positiivsusega silma (ja loom pildil meenutab kangesti Tartu tudengite kevadpa\u0308evade maskotti Villemit), la\u0308ksin kodus nende kodulehte uurima, vaatasin ko\u0303ik telereklaamid a\u0308ra (jube nunnud, vaata ka), tegin isegi selle testi seal a\u0308ra \u2013 panin viis kuuest ku\u0308simusest ta\u0308ppi (ja oleks kuuenda ka pannud, kui Mees poleks mind eksitanud :P) ja sain lihtsalt natuke targemaks. Mo\u0303nus kampaania u\u0308heso\u0303naga."}, {"text_idx": "#000014", "text": "Aga tegelikult olen ma nii unine, et la\u0308hen poen vist nu\u0308u\u0308d kaissu magama (Mees po\u0303o\u0303nab juba mitu tundi). Lihtsalt tahtsin enne oma maailmaparanduslikud (vo\u0303i siis pigem eneseparanduslikud) mo\u0303tted kirja saada, kui need meelest la\u0308hevad... Vo\u0303i noh, meelest nad nu\u0308u\u0308d vaevalt la\u0308hevad, aga see u\u0308lev TUNNE, mis mind praegu valdab, see vajas kohest so\u0303nadesse ja\u0308a\u0308dvustamist."}, {"text_idx": "#000017", "text": "[...] kakaod u\u0308les pildistasin, siis ja\u0308i miskipa\u0308rast panemata. Tegu siis teise reklaamiga sellest kampaaniast, millest hiljuti [...]"}, {"text_idx": "#000018", "text": "[...] augusti lo\u0303pupoole sattusin Queensway metroos na\u0308gema veel lahedaid reklaame, mida ma teile siin ja siin varemgi na\u0308idanud [...]"}, {"text_idx": "#000019", "text": "Leave a Reply Cancel reply"}, {"text_idx": "#000020", "text": "Notify me of follow-up comments by email."}, {"text_idx": "#000021", "text": "Notify me of new posts by email."}, {"text_idx": "#000026", "text": "su u\u0308mber, hoia, kes ko\u0303rval."}, {"text_idx": "#000027", "text": "TEADMISEKS Siinsete tekstide kasutamine ajakirjanduslikel vo\u0303i kommertslikel eesma\u0308rkidel on ilma eelneva koosko\u0303lastuseta keelatud."}, {"text_idx": "#000029", "text": "Marr on Kokkusattumusi pole olemasTikker on Kokkusattumusi pole olemasmurulane on Kokkusattumusi pole olemasRinks on Kokkusattumusi pole olemasTikker on Kokkusattumusi pole olemas"}]